Zanga Zangar Neman Ayi kwaskwarimar Zabe A Kenya Accessibility links
Afirka Zanga Zangar Neman Ayi kwaskwarimar Zabe A Kenya Mayu 23, 2016
Yan Sanda Na Watsawa Masu Zanga Zanga Ruwan Zafi
Zanga Zangar Neman Ayi kwaskwarimar Zabe A Kenya
Yau an wuni ana ta gudanarda tarukkan zanga-zanga a birane akalla guda ukku na kasar Kenya inda kafofin watsa labarai suka ce ‘yansanda sun bindige akalla mutum guda a garin Kisumu dake yammacin kasar.
WASHINGTON, DC — Haka kuma ‘yansanda sun harba barkonon tsohuwa kuma suka kama wasu daga cikin jagabannin wannan zanga-zangar dake jagorancin mutane zuwa bakin harabar Hukumar Zabe da Iyakoki ta Kenya (IEBC) a biranen Mombasa da Kakamega.
A can babban birnin na Kenya kansa, Nairobi, ‘yansanda sun zagaye opishin IEBC din, kuma nan ma sun harba barkonon tsohuwa don tarwatsa gungun wasu masu zanga-zangar da suka auno opishin na IEBC.
Jam’iyyu da kungiyoyin ‘yan adawa dai sun lasa takobin cewa daga yanzu zasu rinka fitowa kowace ranar Litinin suna gudanarda irin wannan zanga-zangar har sai hukumar ta IEBC ta zauna da su don tattauna hanyoyin yiwa tsarin zabe kwaskwarima. A watan Agustar shekara mai zuwa ne dai za’ayi zaben shugaban kasa a Kenyar. Labarai masu alaka
Shugaban Masar Ya Ja Kunnuwan 'Yan Jarida Akan Jirgin Saman da Ya Fadi
Ghana Na Shirin Daukan Matakan Dakile Yaduwar Makamai
'Yan Kasuwar Nijar Sun Ce Ba Za Su Kara Farashin Kaya Ba